Shqetësimet për COVID-in ndërsa amerikanët mblidhen për festën e Ditës së Falenderimeve
Mbledhja e njerëzve së bashku shoqërohet nga rreziqe, pasi 26% e amerikanëve janë ende të pavaksinuar
Amerikanët po përgatiten të mblidhen së bashku për të festuar Ditën e Falenderimeve. Siç njofton korrespondentja e Zërit të Amerikës, Michelle Quinn, zyrtarët e shëndetësisë vazhdojnë t’u bëjnë thirrje banorëve të vaksinohen, ndërsa është hapur mundësia që të gjithë të rriturit e vaksinuar të marrin një dozë përforcuese të vaksinës ndaj COVID-19ës. Udhëtimet pritet të arrijnë këtë javë në nivelin që ishin përpara pandemisë, ndërsa njerëzit do të vizitojnë të afërmit e tyre për Ditën e Falenderimeve, e cila çel sezonin e festave në Shtetet e Bashkuara. Megjithatë, niveli i infektimit nga COVID-19 po rritet dhe zyrtarët e shëndetësisë miratuan dhënien e dozës përforcuese për të gjithë të rriturit e vaksinuar. Por mbledhja e njerëzve së bashku vjen me rreziqe, ndërsa 26% e amerikanëve, ndër ta edhe fëmijët mbi 5 vjeç, ende nuk kanë marrë dozën e parë të vaksinës. , tha Dr. Anthony Fauci, këshilltari kryesor për mjekësinë i Shtëpisë së Bardhë. Disa nga strategjitë për rritjen e ritmit të vaksinimit kanë hasur në pengesa. Administrata Biden tha se do të pezullonte momentalisht planet për të zbatuar udhërin për vaksinimin e detyrueshëm në qendrat e punës me mbi 100 punonjës, ndërsa është duke u zhvilluar për këtë çështje një proces gjyqësor. Javën e kaluar, Guvernatori republikan i Floridas Ron DeSantis nënshkroi një ligj që përcakton gjoba për bizneset dhe spitalet që e vendosin detyrimin për vaksinimin ndaj COVID-19ës pa ofruar alternativa të tjera. Disney World, një ndër kompanitë me numrin më të madh të të punësuarve në këtë shtet, e pezulloi politikën e saj për vaksinimin e punonjësve. , tha Guvernatori DeSantis. Disa thonë se përpjekjet e administratës Biden për ta lidhur punësimin me vaksinimin janë shndërruar në një çështje politike. , tha Dr. Scott Gottlieb, ish-drejtues i Administratës së Ushqimit dhe Barnave. Ndërsa vazhdojnë përpjekjet për të vaksinuar më shumë njerëz, disa duket se janë të gatshëm të lehtësojnë masat për mbajtjen e maskave. Kryetarja e bashkisë së Uashingtonit tha se këtë javë do të hiqej urdhëri për mbajtjen e maskave në kryeqytetin amerikan.